สวัสดีค่ะ ตอนนี้กังวลมากเลยค่ะ คือมีอะไรกับแฟนเก่าวันที่5มกรา ประจำเดือนมาวันที่13-16ปกติ หลังจากนั้นช่วง13-16กุมภาประจำเดือนก็ไม่มาอีกเลย แล้ววันที่17กุมภาก็ไปมีอะไรกับแฟนใหม่ จนปัจจุบันนี้ตรวจพบว่าตัวเองท้องได้จะ8เดือนแล้ว อยากทราบว่าลูกในท้องจะเป็นลูกใครค่ะ ตอนนี้กังวลมากค่ะ
สวัสดีค่ะ หากหลังมีเพศสัมพันธ์มีประจำเดือนมาตามปกติแล้ว มีโอกาสน้อยที่จะตั้งครรภ์จากเพศสัมพันธ์ครั้งนั้น การที่มีประจำเดือนขาดในช่วง 13-16 กุมภา อาจเกิดจากประจำเดือนมาล่าช้าก็ได้ พอหลังมีเพศสัมพันธ์ เกิดการปฏิสนธิไป ประจำเดือนจึงไม่มาอีก แต่ในช่วงวันที่ 17 กุมภาที่มีเพศสัมพันธ์ ซึ่งเป็นช่วงที่ใกล้จะมีประจำเดือน ก็ไม่น่ามีการตกไข่จนเกิดการตั้งครรภ์ได้เช่นกันในกรณีนี้อาจต้องใช้การอัลตราซาวน์เพื่อดูอายุครรภ์และนับไล่ย้อนหาวันตกไข่อีกครั้ง หรือถ้าจะให้แน่นอนที่สุดก็ควรตรวจเลือดพิสูจน์ความเป็นบิดาและบุตรค่ะ